《送陈山人读书罗浮》
明代·黄朝宾

四百峰高日月回，橐书从此谢氛埃。遥分木客藤萝幔，更上麻姑锦绣台。

石臼晓春红翠响，玉笙宵奏凤凰来。澄心静夜丹光里，七十璇房次第开。

作者简介：黄朝宾，字伯迁，一字少嘉。顺德人。明神宗万历四年（一五七六）举人。任福建长泰教谕。有《仙石洞稿》。清温汝能《粤东诗海》卷三七有传。